text: V-politikere i internt opgør om fodboldtrøjer
  26 februar 2015 kl. 07.29
  De to Venstre-politikere Ellen Trane Nørby fra Sønderborg og Kristian Jensen fra Herning er i disse dage ude i et hårdt internt opgør om håne-ret og fodboldtrøjer.
  Superligaen er i gang igen - og det giver anledning til gode 'ikke politiske' diskussioner i Venstres folketingsgruppe.
  - Kristian Jensen mener at det bliver i år, at SønderjyskE rykker ned, mens jeg tror på, at hans FC Midtjylland heller ikke i år kan holde fast i guldet. Derfor har vi aftalt, at den der får færrest delinger af et billede med vores favoritholds trøje, skal have modstanderens trøje på til et gruppemøde i næste uge. Så hjælp mig med at vinde over Kristian Jensen i denne konkurrence, som er en del af Social media week, skriver Ellen Trane Nørby på sin Facebook-profil.
  
  
  